open-index/open-wikipedia-markdown huggingface dataset:
Muuttokirja

**Muuttokirja** oli seurakunnan papin kirjoittama todistus haltijan luku- ja kristinopintaidoista. Sitä nimensä mukaisesti tarvittiin muutettaessa seurakunnasta toiseen. Esimerkiksi kristillisen avioliiton solmiminen ei ollut mahdollista ilman jonkinlaista käsitystä katekismuksesta, ja tämä käsitys sekä mahdolliset muut seikat olivat kirjattuina kyseiseen todistukseen. Muuttokirjasta eli -setelistä tunnetaan jo ainakin 1740-luvulta painettu lomake, joka antoi haltijastaan muun muassa seuraavanlaisia tietoja: nimi, syntymäaika ja -paikka, kotipaikka, lukutaito, katekismuksen tunteminen (uskontunnustus, isä meidän -rukous, kymmenen käskyä) sekä kiinnostavia huomioita muuttokirjan kantajan elämäntavoista ja avioliittokelpoisuudesta.  Se oli siis pitkälti ote lähtöseurakunnan rippikirjasta, ja muuttokirjasta tuloseurakunnan pappi saattoi merkitä muuttomiehen uuden kotiseurakuntansa kirjoihin. Muuttokirjalle läheistä sukua on lukuseteli, joka oli todistus osallistumisesta lukukinkereihin. Myös lukuseteli sisälsi vastaavanlaisia huomioita kantajansa vaelluksen nuhteettomuudesta. 

Muuttokirjalla oli kuitenkin huomattavia oikeudellisia tehtäviä. Sitä voitiin käyttää käräjillä mm. mainetodistuksena. Niinpä sitä voidaan pitää nykyisen virkatodistuksen ja henkilöllisyystodistuksen edelläkävijänä.

Muuttokirjoja ei pidä sekoittaa muuttaneiden luetteloihin, jotka kuuluvat seurakunnan historiakirjoihin. Muuttaneiden luettelot sisältävät vuosittain lyhyen yhteenvedon saapuneiden muuttokirjojen antamista tiedoista sekä poismuuttaneista seurakuntalaisista.

## Lähteet
Jaroslav Pouzar

**Jaroslav Pouzar** (s. 23. tammikuuta 1952 Čakovec, Tšekkoslovakia) on tšekkiläinen jääkiekkoilija. Pelipaikaltaan Pouzar oli hyökkääjä. Hän voitti kaksi maailmanmestaruutta ja saavutti yhden olympiahopean 1970-luvulla. NHL:ssä hän voitti kolme kertaa Stanley Cupin Edmonton Oilersin joukkueessa 1980-luvulla.

Pouzar pelasi uransa 12 ensimmäistä kautta Tšekkoslovakian sarjassa Motor České Budějovice -joukkueessa. Edmonton Oilers varasi Pouzarin NHL-liigaan  varaustilaisuuden neljännellä kierroksella numerolla 83. Hän aloitti NHL:ssä 1983 ja pelasi Oilersissa kolme kautta, joista kaksi päättyi Stanley Cupin voittoon (1984, 1985). Syksyllä 1985 Pouzar siirtyi Bundesliigan ECD Iserlohniin, jossa pelasi kolme kautta. Keväällä 1987 Pouzar lähti Bundesliigan päättymisen jälkeen Edmontoniin auttamaan Oilersia, mikä toi hänelle kolmannen Stanley Cup -sormuksen. Kaudella 1987–1988 Pouzar siirtyi ECD Iserlohnin konkurssin jälkeen Sportbund Rosenheimiin. Hän pelasi Sportbundissa uransa loppuun saakka lukuun ottamatta kautta 1990–1991, jolloin hän pelasi Augsburger EV:ssä. Pouzar lopetti uransa 1992. Pouzaria on moitittu koko peliuransa ajan turhan itsekkääksi pelaajaksi, jota hän onkin kommentoinut viimeisinä pelivuosinaan leikkisästi; "Syötän aina vain itseäni paremmille pelaajille" -viitaten legendaariseen hyökkäysketjuun Edmontonin ajoilta Kurri - Gretzky.

Tšekkoslovakian maajoukkueessa Pouzar esiintyi 183 ottelussa. Hän oli mukana kuusissa MM-kisoissa, kaksissa olympialaisissa ja kahdessa Kanada-cupissa. Menestystä Pouzarille kertyi kaksi maailmanmestaruutta (1976, 1977), neljä muuta MM-mitalia, olympiahopea (1976) ja Kanada-cupin kakkossija.

Pouzar sairastui vuonna 2004 leukemiaan.

## Saavutuksia
* Valinta IIHF Hall of Famen kunniagalleriaan (2024)

## Lähteet
Highway 61 Revisited

**Highway 61 Revisited** on Bob Dylanin kuudes albumi, joka julkaistiin 30. elokuuta 1965. Albumilla Dylan muutti musiikillista suuntautumistaan akustisesta folkista sähköiseen folkrockiin, mikä aiheutti joissakin hänen ihalijoissaan ärtymystä. Albumia pidetään usein yhtenä Dylanin parhaimmista ja populaarimusiikin historian merkittävimmistä. Folkrockin lisäksi albumi sisältää bluesvaikutteita muun muassa kappaleissa ”Tombstone Blues” ja ”Highway 61 Revisited”. Tähän vaikutti varsinkin sessiokitaristina tunnetun Mike Bloomfieldin bluessävytteinen kitaransoitto. Albumi sisältää myös rhythm and blues -sävytteisen kappaleen ”It Takes a Lot to Laugh, It Takes a Train to Cry”.

Albumi sisältää yhden Dylanin tunnetuimmista kappaleista, ”Like a Rolling Stonen”. Kappale julkaistiin singlenä ja se nousi listan sijalle kaksi. *[[Rolling Stone]]* -lehti valitsi ”Like a Rolling Stonen” maailman kaikkien aikojen parhaaksi kappaleeksi listallaan The Greatest Songs of All Time. Päätöskappale ”Desolation Row” on myös yksi Dylanin arvostetuimmista sävellyksistä ja sekin löytyy *Rolling Stonesin* parhaiden kappaleiden listalta sijalta 187.

## Kappaleet
*Kaikki kappaleet kirjoittanut Bob Dylan.
**A-puoli**
#
#
#
#
#
**B-puoli**
#
#
#
#

## Kokoonpano
*Michael Bloomfield – kitara
*Harvey Brooks – bassokitara
*Bob Dylan – kitara, huuliharppu, piano, kosketinsoittimet, äänitehosteet, laulu 
*Bobby Gregg – rummut
*Paul Griffin – urut, piano, kosketinsoittimet
*Al Kooper – urut, kitara, piano, käyrätorvi, kosketinsoittimet
*Sam Lay – rummut
*Charlie McCoy – kitara
*Frank Owens – piano
*Russ Savakus – bassokitara

## Lähteet
Uwe-Jens Mey

**Uwe-Jens Mey** (s. 13. joulukuuta 1963 Varsova, Puola) on saksalainen pikaluistelija, joka aluksi Itä-Saksaa ja sittemmin Saksaa edustaen oli 1980-luvun lopulla ja 1990-luvun alkupuolella maailman parhaimmistoa sprinttimatkoilla, erityisesti 500 metrillä.

Mey osallistui olympiakisoihin jo 1984 Sarajevossa, jossa hän oli 500 metrillä kahdeksas ajalla 38,65&nbsp;s. Calgaryn 1988 olympialaisissa hän melko yllättäen voitti 500 metriä uudella maailmanennätysajalla 36,45&nbsp;s ja saavutti 1 000 metrillä hopeaa ajalla 1.13,11. Albertvillen 1992 olympialaisissa hän voitti toistamiseen 500 metrillä olympiakultaa, nyt ajalla 37,14&nbsp;s. Olympialaisten jälkeen hän lopetti uransa.

Sprinttereiden MM-kilpailuissa Mey sijoittui hopealle vuosina 1988, 1989 ja 1991. Maailmancupin osakilpailuvoittoja hän saavutti 48 ja voitti maailmancupin kokonaiskilpailun kuudesti.

## Henkilökohtaiset ennätykset
Molemmat ennätykset olivat silloisia maailmanennätyksiä:
* 500 metriä: 36,43 Davosissa 19. tammikuuta 1992
* 1 000 metriä: 1.13,11 Calgaryssa 18. helmikuuta 1988

## Lähteet

* 

### Viitteet
Tondin rautatieseisake

**Tondin rautatieseisake** (viroksi *Tondi raudteepeatus*) on rautatieseisake, Tallinnassa, Virossa. Se sijaitsee Tallinna–Paldiski-radan varrella 3,7 kilometrin päässä Baltian rautatieasemasta, joka on Tallinnan päärautatieasema ja Tallinna–Paldiski-radan pääteasema.

Tondin rautatieaseman ohi kulkeva rata valmistui vuonna 1870. Rautatieasema avattiin liikenteelle kuitenkin vasta 1933. Nykyisin asemarakennus on tyhjillään ja pahoin rapistunut.

Rautatieasema palvelee erityisesti Tallinnan lähiliikenteen matkustajia. Asemalta on vaihtoyhteys raitiotievaunuun.

## Kuvia

File:Tondi raudteehoone (tänapäev).jpg|
File:Tondi trammi- ja elektrirongipeatus.jpg|
File:Tondi_raudteeülesõit.jpg|
Sorrettujen pedagogiikka

**Sorrettujen pedagogiikka** () on brasilialaisen kasvatusfilosofin Paulo Freiren (1921–1997) pääteos. Teos on kirjoitettu alun perin portugaliksi, ja se on käännetty useille kielille, suomeksi vuonna 2005. Englanninkielistä käännöstä oli myyty vuoteen 2005 mennessä liki 800&nbsp;000 kappaletta.

Freire kirjoitti *Sorrettujen pedagogiikan* 1960-luvun aikana ja käsikirjoitus valmistui 1968. Poliittisen tilanteen vuoksi Freire ei kuitenkaan löytänyt kirjalleen kustantajaa Brasiliassa. Käsikirjoitus käännettiin kohta valmistumisensa jälkeen englanniksi ja New Yorkissa toimiva Continuum-kustantamo julkaisi sen ensimmäisen kerran vuonna 1970. Pian se käännettiin myös ruotsiksi ja muutamille muille kielille. Portugalinkielinen laitos ilmestyi vuonna 1974. Suomeksi *Sorrettujen pedagogiikka* julkaistiin 2005 Vastapainon kustantamana, Joel Kuortin kääntämänä ja Tuukka Tomperin toimittamana.

*Sorrettujen pedagogiikka* on vaikuttanut erikielisinä painoksina kaikkiin kriittisiin kasvatusteorioihin ja -perinteisiin maailmassa, muun muassa kriittisen pedagogiikan amerikkalaisiin ja saksalaisiin versioihin. Kirjan englanninkielisestä painoksesta julkaistiin 30. juhlapainos vuonna 2000. Kustantajan esipuheessa teosta kerrotaan jo tuolloin myydyn yli 750&nbsp;000 kappaletta. Amazon.com nettikirjakaupan suosituimmat listalla kirja on sijaluvulla 992 (6.8.2010). *Sorrettujen pedagogiikan* neljä ensimmäistä lukua olivat jonkin aikaa luettavissa vapaasti verkossa, mutta Freiren oikeudenomistajat vaativat ne poistettaviksi.

## Lähteet

## Kirjallisuutta
* 
* Jaakkola, Jyri: Paulo Freire ja vallankumouksen ajankohtaisuus. *Väärinajattelija* 2/2007. Verkkoversio. 
* Jaakkola, Jyri: Sorrettujen pedagogiikka: Anarkistinen näkökulma Paulo Freiren ajatteluun. *Väärinajattelija* 2/2007. Verkkoversio. 

## Aiheesta muualla
* Paulo Freire Research Center Finland
Hiroyasu Shimizu

**Hiroyasu Shimizu** (, s. 27. helmikuuta 1974 Obihiro) on japanilainen pikaluistelija, joka on erikoistunut 500 metrin matkalle.

Vuonna 1996 Shimizu luisteli paraatimatkallaan uuden maailmanennätyksen 35,39, joka oli viimeinen maailmanennätys ennen klaps-luistinten aikakautta. 1998 Naganon olympialaisissa hän voitti 500 metrin kilpailun ja sijoittui pronssille tuhannella metrillä. Myöhemmin hän luisteli ensimmäisenä ihmisenä alle 35 sekunnin aikaan 34,82. 2002 Salt Lake Cityn talviolympialaisissa hän luisteli 500 metrillä hopealle.

Matkakohtaisissa MM-kisoissa Shimizu on voittanut 500 metrin mestaruuden viidesti (1996, 1998, 1999, 2000 ja 2001), sijoittunut hopealle kolmesti (1997, 2003 ja 2005) ja kahdesti pronssille. Lisäksi hänellä on 1 000 metrin hopeamitali vuodelta 1999. 

Shimizulla ei ole yleensä tuhannella metrillä vauhti riittänyt aivan loppuun saakka, ja tämän johdosta hän ei koskaan ole voittanut sprinttimaailmanmestaruutta. Hänellä on kuitenkin kisoista kolme hopeaa (1995, 1996 ja 2001) ja kolme pronssia (1993, 1999 ja 2000).

## Lähteet
Vanhat käsialat

**Vanhoilla käsialoilla** tarkoitetaan historiantutkimuksessa ja sen aputieteissä yleisesti niitä kirjainmuotoja, joita tavataan asiakirjoissa ennen nykyisenkaltaisen kaunokirjoituksen yleistymistä 1800-luvulla. Erityisesti käsitteellä viitataan saksalaiseen ns. uusgoottilaiseen käsialaan, joka esiintyy hallitsevana suomalaisissa asiakirjoissa 1500-luvulta 1800-luvun alkuun.

Vanhojen käsialojen tyyppipiirteitä ovat muun muassa runsaat kontraktiot ja suspensiot sekä runsaat vakiintuneet lyhenteet. Vaikka uusgoottilainen käsiala poikkeaa huomattavasti suomalaisesta kansakoulukirjoituksesta, eivät ne ole itsessään kovin monimutkaisia oppia. Useimmiten vaikeutena ovat pikemminkin tulkittavan asiakirjan kunto, vanha kielimuoto ja kirjurin persoonallinen ote. Kieli näissä asiakirjoissa on pääosin ruotsia. Latina vastoin yleistä käsitystä (eräitä lyhenteitä lukuun ottamatta) on sukututkijan käyttämissä lähderyhmissä erittäin harvinainen kieli (ellei oteta huomioon keskiajan lähteitä, joista suurimmasta osasta on käytettävissä translitteraatiot), ja uudella ajalla latinaa (jopa yksittäiset sanat tai lainasanat) on kirjoitettu omalla kirjaimistollaan, joka muistuttaa huomattavasti nykyistä kirjoitustamme. Vanhojen käsialojen sujuvahko lukutaito on kuitenkin sukututkimuksen perusedellytys ja tärkein väline. Vanhojen käsialojen opiskeluun on tarjolla suomeksi useita oppikirjoja.

## Kirjallisuutta
*
Kaula

**Kaula** on useilla selkärankaisilla pään ja vartalon yhdistävä ruumiinosa, joka on oleellinen ravinnon ja ilman kulkureitti ruumiiseen. Lisäksi kaulan kautta kulkee merkittäviä verisuonia sekä aivot ja muun ruumiin yhdistäviä hermoja.

## Ihmisen kaulan anatomia
Miehen kaulan ympärysmitta on keskimäärin 40,5 senttimetriä ja naisen 34,2 senttimetriä.

### Kaularanka
Kaulan kohdalla olevaa selkärangan osaa kutsutaan kaularangaksi. Se muodostuu seitsemästä kaulanikamasta, joiden välissä ovat rustomaiset välilevyt. Kaulanikamat ovat muita nikamia pienempiä ja kevyempiä, sillä niiden tarvitsee kannatella vain pään painoa.

Pään suuren liikkuvuuden mahdollistavat kaularangassa tapahtuva liike sekä ensimmäisen kaulanikaman, toisen kaulanikaman ja kallonpohjan muodostama nivelkokonaisuus. Nyökkääminen tapahtuu takaraivoluun ja ensimmäisen kaulanikaman välissä, ja pään kiertoliike tapahtuu suurimmaksi osaksi kahden ensimmäisen kaulanikaman välisissä nivelissä.

### Pehmytkudokset

Leuan alla keskellä on kieliluu. Heti sen alla on näkyvä kohouma, joka on kilpirusto. Sitä kutsutaan aataminomenaksi ja se on miehillä näkyvämpi kuin naisilla. Alempana olevan rengasruston ja rintalastan yläpuolisen kuopan välissä ovat henkitorvi ja kilpirauhasen kannas. 

Oikea ja vasen kaulavaltimo ja kaulalaskimot kulkevat rintalastan ja solisluun nivelmästä leukaperien taitekohtaan.

Kaulan lihaksisto koostuu moneen eri järjestelmään koostuvista lihaksista. Kaulan alueen lihasjärjestelmiä on muun muassa kaulan etuosassa, sivuilla, takana niskassa, nielussa, kielessä, kieliluussa ja suunpohjassa. Kaulan ja niskan lihaksia ovat:

* pieni takimmainen suora niskalihas
* ylävino silmälihas
* iso takimmainen suora niskalihas
* alavino silmälihas
* lavankohottajalihas
* rintalasta-kieliluulihas
* päännyökkääjälihas
* pään okahaarakelihas
* pään ohjaslihas
* kaulan ohjaslihas
* kylkiluun kannattajalihas

## Katso myös
* Kurkku
* Hirttäminen
* Kierokaula

## Lähteet
AC Ajaccio

**AC Ajaccio** on ranskalainen jalkapalloseura Ajacciosta. Seura pelaa kaudella 2024–25 toiseksi korkeimmalla sarjatasolla Ligue 2:ssa. Seura on perustettu vuonna 1910. Seuran kotikenttä on Stade Michel-Moretti.

AC Ajaccio on toinen Korsikan kahdesta suuresta joukkueesta SC Bastian ohella. Joukkueiden väliset kohtaamiset ovat perinteisesti todella merkittäviä molempien seurojen kannattajille, eikä väkivaltaisuuksiltakaan ole vältytty vuosien varrella. 

## Saavutukset
* Ligue 2-mestaruudet: 2 (1967, 2002)

## Ennätyksiä Ligue 1:ssä
* Paras sijoitus liigassa: 6. (1971)
* Eniten tehtyjä maaleja: 59 (1968)
* Vähiten päästettyjä maaleja: 40 (2005)
* Eniten otteluita: René Le Lamer, 141
* Eniten maaleja: Étienne Sansonetti, 58
* Suurin kotivoitto: AC Ajaccio - Aix 8-2 (1968)
* Suurin vierasvoitto: SC Bastia - AC Ajaccio 1-4 (1971)

## Entisiä pelaajia
* Dominique Baratelli
* Rolland Courbis
* François M'Pelé
* Adrian Mutu
* Stéphane Porato
* Dado Pršo
* Marius Trésor

## Entisiä valmentajia
*  Alex Dupont
*  Albert Emon
*  Ruud Krol
*  Olivier Pantaloni
*  Fabrizio Ravanelli 

## Aiheesta muualla

* Joukkueen viralliset sivut 
* Joukkueen kannattajien sivut 

## Lähteet
Coen de Koning

**Coen de Koning** (30. maaliskuuta 1879 – 29. heinäkuuta 1954) oli alankomaalainen pikaluistelija.

Coen de Koning osallistui urallaan vain yksiin maailmanmestaruuskilpailuihin, vuonna 1905 Groningenissa ja voitti tuolloin kultaa. De Koning oli kisoissa nopein 1&nbsp;500 metrillä ajalla 2.41,0, 5&nbsp;000 metrillä ajalla 9.17,6 sekä 10&nbsp;000 metrillä ajalla 19.16,0. Koska hän voitti kolme matkamestaruutta, hän voitti myös kisojen mestaruuden. EM-kilpailuihin Koning otti osaa vuosina 1904 sijoittuen toiseksi ja 1906 saavuttaen pronssia. Vuonna 1906 hän oli kisojen nopein 10&nbsp;000 metrillä ajalla 18.50,2. Alankomaiden mestaruuden hän voitti vuosina 1903, 1905 ja 1912.

Friisinmaan perinteikkään Elfstedentocht-kilpailun de Koning voitti vuosina 1912 ja 1917. Vuonna 1905 hän luisteli 500 ja 1&nbsp;000 metrillä uudet Alankomaiden ennätykset, jotka säilyivät voimassa vuosiin 1926 ja 1929 saakka.

## Lähteet
Ard Schenk

**Adrianus ”Ard” Schenk** (s. 16. syyskuuta 1944 Anna Paulowna, Pohjois-Hollanti) on alankomaalainen pikaluistelija, joka oli pikaluistelu-urallaan maailman huipulla 1960-luvun loppu- ja 1970-luvun alkupuolella.

Schenk voitti urallaan Euroopan mestaruuden kolmesti (1966, 1970 ja 1972), samoin kuin yleisluistelijoiden maailmanmestaruuden (1970–1972), joista vuoden 1972 kisoissa voitti ensimmäisenä ihmisenä 60 vuoteen kaikki matkat. Sprintterien MM-kisoista hänellä on kaksi pronssia (1971–1972).

Ensimmäisen olympiamitalinsa Schenk voitti Grenoblessa 1968 (hopeaa 1&nbsp;500 metrillä), ja neljä vuotta myöhemmin Sapporon talviolympialaisissa hän voitti kolme kultamitalia (1&nbsp;500, 5&nbsp;000 ja 10&nbsp;000 metriä). Sapporossa hän kaatui 500 metrillä. 

Uransa aikana Schenk luisteli kaikkiaan 18 maailmanennätystä. Ensimmäisenä ihmisenä hän alitti 15 minuutin rajan 10&nbsp;000 metrillä ja kahden minuutin rajan 1&nbsp;500 metrillä. 


Schenk1965NKDeventer.jpg|Schenk (Deventer, 1965)
SchenkVerkerk1967WK.jpg|Schenk (Oslo, 1967)
Schenk1968OlympicGrenoble.jpg|Schenk (Grenoble, 1968)


## Lähteet

## Aiheesta muualla

* Ard Schenk KOK:n sivuilla
Ids Postma

**Ids Hylke Postma** (s. 28. joulukuuta 1973 Deersum) on alankomaalainen, uransa lopettanut pikaluistelija, olympiavoittaja ja maailman- sekä euroopanmestari.

Vuonna 1994 Postma voitti Alankomaiden yleisluistelun mestaruuden ja sijoittui maailmanmestaruuskilpailuissa hopealle. Vuonna 1997 hän saavutti kultaa sekä MM- että EM-kisoista.

Vuonna 1998 Postma uusi maailmanmestaruutensa ja saavutti Naganon olympialaisissa 1&nbsp;000 metrillä kultaa ja 1&nbsp;500 metrillä hopeaa. Samana vuonna hän luisteli Berliinissä ensimmäisenä ihmisenä 1&nbsp;500 metriä alle ajan 1.50.

Matkakohtaisista MM-kisoista Postmalla on kolme kultamitalia: 1&nbsp;500 metriltä vuosina 1999 ja 2000 sekä 5&nbsp;000 metriltä vuonna 1996. Postma ilmoitti 28. lokakuuta 2004 lopettavansa uransa.

Elokuussa 2009 Ids Postma avioitui pikaluistelija Anni Friesingerin kanssa.

## Henkilökohtaiset ennätykset
* 500 metriä: 35,99
* 1 000 metriä: 1.09,15
* 1 500 metriä: 1.45,41
* 3 000 metriä: 3.50,87
* 5 000 metriä: 6.32,92
* 10 000 metriä: 13.45,91

## Lähteet
Rōmaji

**Rōmaji** (ローマ字) eli "roomalaiset merkit" on menetelmä japanin kielen kirjoittamiseksi latinalaisilla kirjaimilla. Rōmajilla kirjoitetaan Japanissa normaalisti kanjein sekä hiragana- ja katakana-merkein kirjoitettavat sanat latinalaisin aakkosin eli sanat romanisoidaan tai latinisoidaan. Rōmajia käytetään muun muassa ulkomaalaisille suunnatuissa japanin oppikirjoissa ja japanilaisten nimien siirtokirjoituksessa.

## Järjestelmät
Japanin kielen latinisaatiojärjestelmiä on useita erilaisia. Yleisimmät nykyaikaiset järjestelmät ovat Hepburn-latinisointi, Kunrei-shiki ja Nihon-shiki. 

Hepburn-latinisointia käytetään yleisesti englantia äidinkielenään puhuville henkilöille suunnatuissa japanin oppikirjoissa. Yleisin Japanissa käytetty järjestelmä on Nihon-shiki. Hepburn-latinisoinnin kehitti amerikkalainen lähetyssaarnaaja James Curtis Hepburn 1800-luvun puolivälissä. Hepburn-latinisointi pohjautuukin siten englannin kielen ääntämykseen. 

Kunrei-shiki ja Nihon-shiki eli Nippon-shiki ovat kumpikin japanilaisten itsensä kehittämiä järjestelmiä. Nihon-shiki on järjestelmistä vanhempi. Siinä ensiintyvien, nykyjapanista pois jääneiden äänteiden hylkäämiseksi latinisointijärjestelmästä kehitettiin Kunrei-shiki.

## Lähteet

## Aiheesta muualla
Säe

**Säe** on runon tai sävellyksen osa. Se koostuu toisiinsa liittyvistä sanoista tai sävelistä. Usea peräkkäinen säe muodostaa säkeistön.

Runosäkeessä on tavallisesti yksi lause tai itsenäinen ajatuksellinen ilmaisu. Runosäkeet voivat muodostaa ketjussa loogisesti etenevän ilmaisun tai ne voivat olla itsenäisiä. Perinteisessä runoudessa säkeet noudattavat yleensä jotain runomittaa ja koostuvat runojaloista (tai metroneista). 

Musiikissa säe määritellään yleensä kokonaisuudeksi, jonka jälkeen olisi luontevaa hengittää. Perättäiset säkeet muodostavat *säepareja* tai *säeryhmiä*. Nämä taas muodostavat *lausekkeita*, joka on pienin mahdollinen kokonaisen sävellyksen muotorakenne.

## Katso myös
* Kertosäe
Esilaulaja

**Esilaulaja** on toisen tai toisten laulajien edellä laulava henkilö. Nimityksellä on useita lähekkäisiä merkityksiä.

Yhteislaulussa esilaulaja on esityksen vetäjä, joka johtaa laulamista toimimalla esimerkkinä. Hän aloittaa yhteislaulun antamalla sille sopivan sävelkorkeuden. Esilaulaja huolehtii myös laulun temposta. Tempon tulee olla tilanteeseen sopiva. Esilaulajan sävelkorva tulee olla hyvä, jotta laulun melodia säilyy laulamisen ajan. Esilaulajasta riippumatta laulamista voidaan tukea säestämisellä.

Vuorolaulussa esilaulaja on soolo-osan laulaja, jonka esittämän säkeen muut joukkolaulantaan osallistujat kertaavat joko sellaisenaan tai liittävät siihen saman tai uudistuvan kertosäkeen. Jo muinaisessa Kreikassa tunnettiin ryhmälaulanta, jossa kuoro toisti esilaulajan säkeet. Tavan tunsivat myös germaaniset, romaaniset ja slaavilaiset kansat. Juutalaisessa temppelilaulussa ja vanhassa kristillisessä kirkkolaulussa käytetään laulutapaa, jossa ryhmä vastailee solistille joko lyhyin tai pitemmin osuuksin. Tällaisen esitystavan nimitys kristillisessä kirkossa on responsorinen laulu. Seurakunnan tapahtumissa laulettavaa yhteislaulua kutsutaan kaikulauluksi, jos esilaulaja tai esilauluryhmä laulaa säkeen ja seurakunta toistaa sen. Näin pienten lasten ja harvoin kirkossa käyvien ihmisten on helpompi osallistua jumalanpalvelukseen.

Kalevalaisten muinaisrunojen vuorolaulannassa esilaulajaa eli edelläveisaajaa kutsuttiin päämieheksi ja toista laulajaa puoltajaksi eli säestäjäksi. Suomessa oli tapana käyttää yhtä jälkilaulajaa, kun taas Inkerissä ja Virossa tehtävässä toimi kuoro. Ryhmälaulannassa esilaulajana toimii joko yksi tai useampi henkilö, ja muut laulajat kertaavat kuorossa kunkin säkeen. Säkeen toistaminen aloitetaan usein jo viimeisen sanan tai viimeisten tavujen kohdalla ja esilaulaja aloittaa samalla tavoin kertauksen lopussa. Jäljessälaulajat voivat laulaa vain osan kerrattavasta säkeestä tai käyttää kertosäettä. Vanha laajalle levinnyt esittämistapa on miesten kaksinlaulanta. Sen ovat tunteneet monet Euroopan ja Siperian kansanryhmät.

## Lähteet
Säestys

**Säestäminen** tarkoittaa melodian tukemista säestyssoittimella. Melodia voidaan esittää lauluna tai soolosoittimella. Säestystä voidaan antaa yksin- tai yhteislaululle. Säestys on laulua tukeva toiminta sävelkorkeuden, tempon ja melodian etenemisen muodossa. Usein säestyssoitin antaa sävelistä koostuvan melodian, jota laulajan on helppo seurata. Säestystä voidaan harjoittaa myös soinnuilla, jotka koostuvat useammasta sävelestä soitettuna yhtaikaisesti. Sointujen käyttöä voi varioida erilaisilla rytmityksillä tai sointukäännöksillä, jolloin säestyksestä tulee monipuolisempaa ja vivahteikkaampaa.

Säestyssoittimia ovat piano, urut, muut kosketinsoittimet, kitara, huilu, nokkahuilu, viulu, jne.
Vaahtomuovi

**Vaahtomuovi** eli **avosoluinen solumuovi** on huokoista, pehmeää, kokoonpainuvaa ja palautuvaa ainetta. Vaahtomuovilla on myös termodynaamisia eristäviä ominaisuuksia. Polyuretaanista valmistettua vaahtomuovia käytetään patjoissa ja pehmusteena huonekaluissa. Vaahtomuovi päällystetään yleensä kankaalla. Vaahtomuovia käytetään myös pehmusteena mm. urheilijoiden suojuksissa.

CFC-kaasut (kloorifluorihiilivedyt) keksi amerikkalainen Thomas Midgley vuonna 1930. Vuonna 1937 professori Otto Bayer kehitti Farbenfabriken Bayerin päälaboratoriossa isosyanaatti - polyadditioreaktion, jolla muovimateriaali saatiin vaahtoutumaan. Vaahtomuovi valmistettiin muovia vaahdottamalla käyttäen CFC-kaasuja. Nykyisin CFC-kaasut on korvattu hiilidioksidilla ja muilla ympäristölle vähemmän haitallisilla kaasuilla.

## Vaahtomuovin valmistus Suomessa
SOK:n Vaajakosken tehtailla aluksi toiminut Superlon Oy aloitti ensimmäisenä Suomessa vaahtomuovin aihiovalmistuksen vuonna 1955. Vaahtomuovitehdas siirrettiin Keski-Suomesta marraskuussa vuonna 1957 Raumalle.. Tehdas lopetettiin vuonna 2010. 

Superlon Oy:n omistus siirtyi vuonna 2010 Belgiaan yhdessä kouvolalaisen vuonna 1912 perustetun vaahtomuovituotteita valmistavan Espe Oy:n kanssa. Kyseiset yritykset fuusioitiin 27 maassa toimivan N.V. Recticel konsernin alaisuudessa toimivaksi Recticel Oy:ksi.

Maailman suurin polyuretaanivaahtojen valmistaja Carpenter Engineered Foams Oy osti Recticelin-liiketoiminnan 2023 ja jatkaa tuotantoa Kouvolassa, valmistaen vaahtomuovituotteita teollisuuden, kaupan ja julkisen sektorin tarpeisiin. 

## Katso myös
*Polyuretaani

## Lähteet

## Aiheesta muualla

* Muoviteollisuus: Vaahtomuoviopas
* Vaahtomuovilaadut
Finn Helgesen

**Finn Helgesen** (25. huhtikuuta 1919 – 3. syyskuuta 2011) oli norjalainen pikaluistelija.

Sankt Moritzin talviolympialaisissa 1948 Helgesen voitti 500 metriä uudella olympiaennätysajalla 43,1, vain sekunnin kymmenyksen erolla hopeasijan jakaneisiin kolmeen luistelijaan. Neljä vuotta myöhemmin Oslon olympialaisissa 1952 hän luisteli saman ajan kuin pronssimitalistit Gordon Audley ja Arne Johansen, mutta koska Helgesen hävisi lähtönsä Audleyta vastaan, hänet pudotettiin viidenneksi tuloslistalla.

Norjan mestaruuden Helgesen voitti vuosina 1947 ja 1949. Seuratasolla hän edusti *Oslo Skøiteklubbia*.

## Lähteet
* 

### Viitteet
Martti Kellokumpu

**Martti Markus Kellokumpu** (s. 29. marraskuuta 1963 Kemijärvi) on suomalainen entinen freestyle-hiihtäjä. Kellokumpu voitti pronssia kumparelaskussa vuoden 1986 MM-kisoissa Ranskan Tignesissä. Kellokummusta tuli tuolloin ensimmäinen suomalainen MM-mitalisti freestyle-hiihdossa. Vuonna 1987 hän voitti maailmancupin kokonaiskilpailun. Kellokumpu voitti 1982–1988 freestylehiihdossa 11 Suomen mestaruutta.

Kellokumpu valmistui taiteen maisteriksi Taideteollisesta korkeakoulusta 1992. Hän toimi Creadesign Oy:n muotoilijana 1992–1996, vapaana suunnittelijana 1996–2000. Halti Oy:lle hän siirtyi 2000 ja toimi vaatesuunnittelijana vuoteen 2003 asti, jolloin hänestä tehtiin pääsuunnittelija. Hän oli vuoden muotitaiteilija 2005.

Martti Kellokummun äiti oli hiihtovaatesuunnittelijana tunnettu Ritva Kellokumpu. Suomalaisen alppihiihdon uranuurtaja Erkki U. Penttilä oli Kellokummun äidin isä.

## Lähteet

## Aiheesta muualla
* Kellokumpu Suomen Hiihtoliiton sivuilla
* Martti Kellokumpu – laskettelijasta vaatesuunnittelijaksi. Haastattelu vuodelta 2013. Yle Areena.
Mark Howe

**Mark Howe** (s. 28. toukokuuta 1955 Detroit) on yhdysvaltalainen jääkiekkoilija. Pelipaikaltaan hän oli puolustaja. Hän on legendaarisen Gordie Howen poika. Hän on eniten alivoimamaaleja NHL:n historiassa tehnyt puolustaja 28 alivoimamaalillaan.

## Ura
Howe oli saavutti hopeaa vuoden 1972 talviolympialaisissa. Vuonna 1973 hän aloitti ammattilaisuransa WHA-liigassa Houston Aeros -joukkueessa. Howe valittiin WHA:n vuoden tulokkaaksi. Boston Bruins varasi hänet NHL:ään  toisella kierroksella numerolla 25. Howe pelasi Houstonissa vuoteen 1977 saakka, jolloin siirtyi New England Whalersiin. Whalers siirtyi NHL:ään vuonna 1979.

Vuonna 1982 Howe siirtyi Philadelphia Flyersiin, jossa pelasi seuraavat kymmenen kautta. Vuonna 1992 Howe siirtyi Detroit Red Wingsiin, jossa pelasi vielä kolme kautta ennen uransa lopettamista. Yhteensä Howen NHL-ura käsitti 929 ottelua, jossa hän teki197 maalia ja antoi 545 maalisyöttöä. Uransa parhaalla kaudella 1985–1986 Howe teki 24 maalia, antoi 58 maalisyöttöä, teki 7 alivoimamaalia sekä saavutti tehopörssiin lukeman +85.

## Uran jälkeen
Aktiiviuransa jälkeen Howe on toiminut pelaajatarkkailijana Detroit Red Wingsille.

Vuonna 2011, 16 vuotta pelaajauransa päättymisen jälkeen, Howe valittiin Hockey Hall of Famen jäseneksi ja vuonna 2012 Philadelphia Flyers jäädytti hänen pelinumeronsa, numeron 2.  

## Lähteet

 

## Aiheesta muualla
* Legends of Hockey 
* 
* Philadelphia Flyers Legends: Mark Howe
Altria Group

**Altria Group** on holding-yhtiö, jonka omistukseen kuuluvat tupakkatuotteita valmistavat Philip Morris USA ja John Middleton, nuuskanvalmistaja U.S. Smokeless Tobacco Company, viinintuottaja Ste. Michelle Wine Estates sekä Philip Morris Capital Corporation. Lisäksi Altria omistaa 28,5&nbsp;% maailman toiseksi suurimmasta panimokonsernista SABMilleristä.

Altria tunnettiin aiemmin nimellä Philip Morris Companies Inc. Se vaihtoi nimensä Altria Groupiksi 27. tammikuuta 2003 ilmentääkseen laajentumistaan pelkästä tupakkatuotteiden valmistajasta muidenkin kuluttajatuotteiden tuottajaksi. Altria omisti tuolloin Kraft Foodsin. Philips Morris ilmoitti tammikuussa 2018 luopuvansa kokonaan savukkeiden valmistuksesta. Niiden valmistuksen lopettamisaikaa ei kuitenkaan ilmoitettu.

Altrialla on noin 10&nbsp;400 työntekijää, ja se myy tupakkatuotteita pääasiassa Yhdysvalloissa. Yhtiön savukemerkkejä ovat muun muassa Marlboro, L&M, Benson & Hedges, Chesterfield ja Virginia Slims.

Altria Group kuuluu S&P 500 -indeksiin.

Joulukuussa 2018 yhtiö osti osuuden kannabista tuottavasta Cronos Groupista.

## Lähteet

## Aiheesta muualla
* Altrian kotisivut.
Harry Watson (jääkiekkoilija)

**Harry ”Moose” Watson** (14. heinäkuuta 1898 St. Johns – 11. syyskuuta 1957) oli kanadalainen jääkiekkoilija. Pelipaikaltaan hän oli hyökkääjä.

Watson aloitti uransa junioriliiga OHA:ssa 1913. Vuonna 1919 Watson siirtyi Toronto Granitesiin ja johti joukkueensa kahteen Allen Cupin voittoon 1922 ja 1923. Vuonna 1924 Granites valittiin edustamaan Kanadaa olympialaisiin. Granites voitti olympiaturnauksen Watsonin tehdessä lähteestä riippuen 36 tai 37 maalia. Ruotsia vastaan pelatussa ottelussa Watson saalisti 13 maalia, mikä on olympialaisten ennätys.

Watsonille tarjottiin ammattilaissopimuksia NHL:stä, mutta hän pysyi amatöörinä uransa loppuun. Hänet nimitettiin Hockey Hall of Fameen 1962.

## Lähteet

## Aiheesta muualla
* Watson legendsofhockey.netissä
* Top 100 tarinat Story #53 (en)
Henry Boucha

**Henry Charles Boucha** (1. kesäkuuta 1951 Warroad, Minnesota – 18. syyskuuta 2023 Minneapolis, Minnesota) oli yhdysvaltalainen jääkiekkoilija ja syntyperäinen ojibwa-intiaani. Hän pelasi keskushyökkääjänä NHL:ssä kuuden kauden aikana 247 ottelua ja edusti maataan Sapporon olympialaisissa 1972, jossa joukkue voitti hopeaa.

## Ura
### Koulusta asevoimien kautta olympiajoukkueeseen
Boucha pelasi high school -aikoinaan koulunsa Warroad Warriors -joukkueessa. Hän oli joukkueen tähtipelaajia ja oli auttamassa sitä Minnesotan osavaltion mestaruusotteluun, jonka Warroad kuitenkin hävisi. Ottelua oli Met Centerissä seuraamassa 15&nbsp;066 ihmistä, joka oli aikanaan Minnesotan high school -ennätys.

Boucha pelasi kauden 1969–70 juniorisarja WCJHL:n Winnipeg Jetsissä. Hänet valittiin 18-vuotiaana edustamaan Yhdysvaltoja MM-kilpailuihin 1970. Samana vuonna hänet värvättiin Yhdysvaltain maavoimiin. Hän palveli asevoimissa kahden vuoden ajan. Hän edusti samalla myös Yhdysvaltain maajoukkuetta ja pelasi MM-kilpailuissa 1971.

NHL-seura Detroit Red Wings varasi Bouchan . Hän palveli vielä tuolloin asevoimissa ja liittyi Red Wingsiin vasta Sapporon talviolympialaisten jälkeen. Boucha oli olympialaisten jääkiekkoturnauksessa voittamassa hopeaa Yhdysvalloille. Olympialaisten jälkeen myös WHA-liigan Minnesota Fighting Saints varasi hänet. Boucha oli koko varaustilaisuuden ensimmäinen valinta.

### Ammattilaiseksi
Boucha aloitti NHL-uransa Red Wingsissä ja teki heti tammikuussa 1973 ensimmäisessä ottelussaan maalin. Ensimmäisen vajaan kautensa aikana hän edusti Red Wingsiä 16 ottelussa. Toisella kaudella hänet valittiinkin joukkueen vuoden tulokkaaksi. Red Wingsissä hän pelasi kaikkiaan kolmen kauden aikana. Boucha kaupattiin ennen kauden 1974–1975 alkua Minnesota North Starsiin, josta tuli vaihdossa Danny Grant.

### Loukkaantuminen ja uran päättyminen
Kaudella 1974–1975 Boucha joutui Boston Bruinsin Dave Forbesin pahoinpitelemäksi. Forbes löi Bouchaa silmään mailan päällä ja hakkasi tämän päätä jäähän. Tapaus oli ensimmäinen, jossa jääkiekkoväkivallasta nostettiin syyte oikeudessa. Valamiehistö ei päässyt sopuun rangaistuksesta, joten Forbes vapautettiin syytteistä. Forbes sai NHL:ltä kymmenen ottelun pelikiellon, ja vuonna 1980 Boucha voitti miljoonan dollarin siviilikanteen.

Bouchan näkö ei palautunut hyökkäyksestä ennalleen, joten hänen jääkiekkouransa kärsi. Hän yritti palata kaukaloon ensiksi WHA:n Minnesota Fighting Saintsin paidassa kaudella 1975–1976, mutta seura lopetti toimintansa kesken kauden helmikuussa 1976. Boucha siirtyi NHL:n Kansas City Scoutsin riveihin, jossa pelasi loppukauden. Kansas Citykin oli vaikeuksissa ja muutti ennen seuraavan kauden alkua Denveriin, jossa Boucha pelasi vielä yhdeksän peliä, ennen kuin lopetti uransa.

Boucha käytti ensimmäisenä NHL:ssä otsanauhaa. 1995 hänet valittiin Yhdysvaltojen jääkiekon Hockey Hall of Fameen.

## Tilastot

## Lähteet
*
*

### Viitteet

## Aiheesta muualla
* 
* Bouchan haastattelu
Le Mans FC

**Le Mans FC** on ranskalainen jalkapalloseura, joka syntyi vuonna 1985 US Le Mansin ja SO Mainen fuusion seurauksena. Joukkueen koko nimi on *Le Mans Football Club*. Vuoteen 2010 joukkueen nimi oli *Le Mans Union Club 72*.  Le Mans pelaa kotiottelunsa stadionilla Stade Marie-Marvingtilla.

## Saavutukset

**[[Ligue 2]]**
*Hopeaa 2003, 2005

## Merkittäviä entisiä pelaajia
*  Didier Drogba
*  Christian Gourcuff
*  Dan Eggen
*  Jacques Songo'o
*  Daniel Cousin
*  Ismaël Bangoura
*  Olivier Thomert
*  Grafite

## Valmentajia vuosien varrelta

*1945–1946 : Braustein
*1946–1948 : ?
*1948–1951 : Émile Rummelhardt
*1951–1952 : Choulet
*1952–1953 : ?
*1953–1957 : Camille Libar
*1957–1964 : André Grillon
*1964–1976 : René Dereuddre
*1976–1979 : Alain Laurier
*1979–1981 : Michel Rodriguez
*1981–1985 : Guttierez
*1985–1986 : Bernard Deferrez
*1986–1/1989 : Christian Gourcuff
*1/1989–1/1994 : Christian Létard
*1/1994–4/1997 : Thierry Froger
*6/1997–11/1997 : Slavo Muslin
*11/1997–11/2000 : Marc Westerloppe
*11/2000–12/2000 : Alain Pascalou
*12/2000–2/2004 : Thierry Goudet
*2/2004–12/2004 : Daniel Jeandupeux
*12/2004–2007 : Frédéric Hantz
*2007–2008 : Rudi Garcia
*2008–2/2009 : Yves Bertucci
*2/2009–3/2009 : Daniel Jeandupeux
*3/2009–6/2009 : Arnaud Cormier
*6/2009–12/2009: Paulo Duarte
*12/2009–12/2011 : Arnaud Cormier
*12/2011–4/2013 : Denis Zanko
*4/2013–10/2013 : Régis Beunardeau
*2013–2014 : Stéphane Guédet
*2014–2015 : Alexandre Clément

## Lähteet

## Aiheesta muualla

* Joukkueen viralliset sivut 
* Epäviralliset sivut
Naamiointi

**Naamioinnin** tarkoitus on suojata kohde näkijältä siten, ettei sitä havaittaisi helposti vaan erottuisi mahdollisimman huonosti ympäristöstään. Naamiointi ei siis ole kohteen ehdotonta peittämistä.

## Sotilaallinen naamiointi

### Maastovärit
Havaitsemisen vaikeuttamiseksi panssarivaunut, miehistönkuljetusvaunut, merivoimien alukset maalataan maastoväreillä. Maastoväri tekee kohteen maaston kaltaiseksi, mutta ei estä havaitsemista muodon tai koon perusteella.

### Naamioverkko
Naamioverkko on tehokkaampaa naamiointia kuin pelkät maastovärit, koska naamioverkolla voidaan muuttaa kohteen ulospäin näkyvää muotoa.

### Maastokuvio

Univormun maastokuviointi on saksalainen 1930-luvun keksintö, joka on laajennut kaikkialle maastopukujen myötä. Maastokuviot vaihtelevat eri maittain ja on erilainen eri vuoden aikoina. Suomen puolustusvoimissa maastopuvuissa m/62, m/91 ja m/05 on erilainen maastokuvio. Uudessa m/05 on lehtimetsämäisempiä piirteitä.

## Muu käyttö
Naamiointia käytetään myös henkilön tunnistamisen vaikeuttamiseksi. Myönteisimpinä sovelluksina siitä on järjestetyt naamiaistanssit ja muut leikkimieliset tapahtumat. Suomessa mielenosoituksissa naamioituminen on laissa rangaistava teko, mikäli naamioitumisen ilmeisenä tarkoituksena on ryhtyä käyttämään henkilöön kohdistuvaa väkivaltaa tai vahingoittamaan omaisuutta.

## Naamiointi eläinkunnassa

Eläinkunnassa ja jopa kasvikunnassa on naamioinnilla suuri merkitys olemassaolon taistelussa lajin säilymisen kannalta. Maapallon niillä alueilla, joissa vuosittain vaihtelee luminen ja lumeton vuodenaika monet eläimet ovat sopeutuneet siihen ja vaihtavat väriään vuodenaikojen mukaan. Värin vaihto tapahtuu paikkakunnan keskimääräisen lumisen ja lumettoman rytmissä ja tapahtuu siellä asustaville eläimille automaattisesti, geeneihin "kirjoitettuna".  Jos siellä asunut eläin siirretään muualle, vaihtaa se väriään entisen "kotinsa" mukaan, vaikka olosuhteet olisivat aivan toisenlaiset. Jotkut eläimet ovat erityisen nopeita naamioitumaan ja vaihtamaan suojaväritystään. Esimerkiksi kameleontti on naamioinnissa nopeimpia ja pystyy vaihtamaan väritystään siirtyessään eriväriseltä alustalta toiselle. Myös kalojen väri noudattelee elinympäristönsä veden väriä. Jos kala siirretään toisenväriseen vesistöön, muuttuu se ennen pitkää uuden vesistön värin mukaiseksi.

## Katso myös
*Häiveteknologia

## Lähteet

## Aiheesta muualla
Harold Simpson

**Harold "Bullet Joe" Simpson** (13. elokuuta 1893 Selkirk, Manitoba – 25. joulukuuta 1973) oli kanadalainen jääkiekkoilija. Pelipaikaltaan hän oli hyökkääjä.

Simpson aloitti uransa Edmonton Eskimos -joukkueessa WCHL-liigassa 1922. Hän pelasi Edmontonissa kolme kautta, jonka jälkeen siirtyi New York Americansiin NHL-liigaan. Simpson pelasi NHL:ssä vuoteen 1931 saakka. Yhteensä hän pelasi NHL:ssä 228 ottelua tehden niissä 40 tehopistettä.

Simpson tunnettiin erittäin nopeasta luistelustaan, jonka ansiosta hän sai lempinimen "Bullet Joe". Hänet nimitettiin Hockey Hall of Fameen 1962. Vuonna 1975 Simpson nimitettiin Kanadan urheilun Hall of Fameen.

## Aiheesta muualla
*
Iinattijärvi

**Iinattijärvi** on Pudasjärven kaupungissa sijaitseva kylä, jonka asutus on keskittynyt samannimisen järven ympärille. Pohjoisessa kylä rajoittuu Syötekylään, idässä Pintamoon, lännessä Pärjänsuohon ja etelässä Hirvaskoskeen. Järvi itsessään on kauniiden vaaramaisemien ympäröimä, jotka antavat kontrastia rannoilla lepäileville pelloille. Kylän alueella sijaitsi 1700-luvulla Iinattivaaran kuparikaivos.

Kylän muita osia ovat Haisuvaara ja Poijula, jossa sijaitsi syksyyn 2009 asti lähin peruskoulu, Poijulan koulu. 

Korkealle kohoava **Hampusvaara** on yksi Iinattijärven maamerkeistä.

Nimikkojärvensä lisäksi kylän alueella sijaitsevia vesistöjä ovat muun muassa Valkiainen, Kangaslampi, Naamanganjoki ja Iinattijoki.

## Lähteet
RC Lens

**RC Lens** on vuonna 1906 perustettu ranskalainen jalkapalloseura Lensin kaupungista Pas-de-Calais'n departementista. Seuran suurimmat menestyksen vuoden ajoittuivat 1990-luvun loppuun, jolloin se juhli Ranskan mestaruutta ja liigacupin voittoa Daniel Leclercqin johdolla. Seura putosi pääsarjasta kauden 2007–2008 päätteeksi pelattuaan siellä yhtäjaksoisesti 18 vuoden ajan. Kaudella 2008–2009 seura voitti Ligue 2:n ja palasi yhden kauden tauon jälkeen pääsarjatasolle. Keväällä 2011 Lens putosi jälleen pääsarjasta.

Seuran omistajaksi tuli vuonna 2013 azerbaidžanilainen Hafiz Məmmədov, joka palkkasi Gervais Martelin takaisin seuran puheenjohtajaksi.  Kaudella 2013–2014 Lens sijoittui Ligue 2:ssa toiseksi ja nousi pääsarjaan mutta putosi siitä vuotta myöhemmin jälleen pykälän alaspäin.

## Saavutukset
* Liigamestaruudet: 1 (1998)
* Liigacup-mestaruudet: 1 (1999)
* Intertoto Cupin voitot: 1 (2005)
* Ligue 2-mestaruudet: 4 (1937, 1949, 1973, 2009)

## Entisiä pelaajia

*  Jacek Bąk
*  François Brisson
*  Robert Budzynski
*  Olivier Dacourt
*  Frédéric Déhu
*  Alou Diarra
*  El-Hadji Diouf
*  Anto Drobnjak
*  Marc-Vivien Foé
*  Francis Gillot
*  Mustapha el-Haddaoui
*  Valérien Ismaël
*  Issam Jemâa
*  Ahmed Kantari
*  Pierre Laigle
*  Bernard Lama
*  Georges Lech
*  Danijel Ljuboja
*  Pascal Nouma
*  Teitur Þórðarson
*  Antoine Sibierski
*  Didier Six
*  Robert Slater
*  Vladimír Šmicer
*  Rigobert Song
*  John Utaka
*  Tony Vairelles
*  Jean-Guy Wallemme
*  Guillaume Warmuz
*  Maryan Wisnieski
*  Daniel Xuereb
*  Alaeddine Yahia

## Entisiä päävalmentajia

*  1978–1979 Roger Lemerre
*  1982–1985 Gérard Houllier
*  1996–1997 Slavoljub Muslin
*  1997 Roger Lemerre
*  1997–1999 Daniel Leclercq (Mestaruus: 1998, Coupe de la Ligue: 1999)
*  2000–2001 Rolland Courbis
*  2001–1/2005 Joël Muller
*  1/2005–2007 Francis Gillot (UEFA Intertoto Cup: 2005)
*  6–8/2007 Guy Roux
*  8/2007–2008 Jean-Pierre Papin
*  2008–1/2011 Jean-Guy Wallemme (Ligue 2: 2009)
*  1–6/2011 László Bölöni
*  2011–9/2012 Jean-Louis Garcia
*  9/2012–2013 Éric Sikora
*  2013–2016 Antoine Kombouaré
*  2016–8/2017 Alain Casanova

## Lähteet

## Aiheesta muualla

* Joukkueen viralliset sivut 
* Epäviralliset sivut 
* Epäviralliset sivut
Lille OSC

**Lille OSC** on ranskalainen jalkapalloseura, joka on perustettu vuonna 1944. Joukkueen koko nimi on *LOSC Lille Métropole*.

Seuralla on Camphin-en-Pévèlessä suurikokoinen harjoituskeskus Domaine de Luchin.

## Saavutukset
* Liigamestaruudet: 4 (1946, 1954, 2011, 2021)
* Cup-mestaruudet: 6 (1946, 1947, 1948, 1953, 1955, 2011)
* Supercup-mestaruudet: 1 (2021)
* Intertoto Cupin voitot: 1 (2004)
* Ligue 2-mestaruudet: 4 (1964, 1974, 1978, 2000)

## Entisiä päävalmentajia

* 1977–1982  José Arribas
* 1982–1984  Arnaud Dos Santos
* 1984–1989  Georges Heylens
* 1989–1992  Jacques Santini
* 1992–1993  Bruno Metsu
* 1993  Henryk Kasperczak
* 1993–1994  Pierre Mankowski
* 1994–1995  Jean Fernandez
* 1995–1997  Jean-Michel Cavalli
* 1997–1998  Thierry Froger
* 1998–2002  Vahid Halilhodžić
* 2002–2008  Claude Puel
* 2008–2013  Rudi Garcia
* 2013–2015  René Girard
* 2015  Hervé Renard
* 2015−2016  Frédéric Antonetti
* 2016–2017  Patrick Collot
* 2017  Franck Passi
* 2017  Marcelo Bielsa
* 2017–2021  Christophe Galtier
* 2021–2022  Jocelyn Gourvennec
* 2022–2024  Paulo Fonseca

## Lähteet

## Aiheesta muualla

* Joukkueen viralliset sivut 
* Allez Le LOSC - Epäviralliset sivut 
* LOSC Forum - Epäviralliset sivut  
* PassionLOSC - Epäviralliset sivut
FC Metz

**FC Metz** on ranskalainen jalkapalloseura Metzistä. Seura pelaa kaudella 2024–25 toiseksi korkeimmalla sarjatasolla Ligue 2:ssa. Seura on perustettu vuonna 1932. Seuran kotikenttä on Stade Saint-Symphorien.

Suomessa joukkue muistetaan HJK:n vastustajana kauden 1998–1999 Mestarien liigan karsinnoista, joista HJK selviytyi ensimmäisenä suomalaisjoukkueena lohkovaiheeseen.

Kauden 2011–2012 päätteeksi Metz putosi Ranskan kolmannelle sarjatasolle Championnat Nationaliin. Visiitti sarjassa jäi vain kauden mittaiseksi, kun Metz sijoittui kaudella 2012–2013 toiseksi ja nousi takaisin Ligue 2:een. Kaudella 2013–2014 Albert Cartier luotsasi joukkueensa Ligue 2:n mestariksi ja Metz palasi pääsarjatasolle, josta se putosi takaisin heti yhden kauden jälkeen.

## Saavutukset
* Cup-mestaruudet: 2 (1984, 1988)
* Liigacup-mestaruudet: 2 (1986, 1996)
* Ligue 2-mestaruudet: 4 (1935, 2007, 2014, 2019)

## Entisiä pelaajia
*  Emmanuel Adebayor
*  Bernard Lama
*  Patrick Mboma
*  Robert Pirès
*  Franck Ribéry
*  Louis Saha
*  Rigobert Song
*  Jacques Songo'o
*  Miralem Pjanic

## Entisiä valmentajia

*  Henryk Kasperczak (1979–1984)
*  Joël Muller (1989–2000, 2005–2006, 2010)
*  Francis De Taddeo (2002, 2006–2007)
*  Gilbert Gress (2002)
*  Jean Fernandez (2002–2005)
*  Yvon Pouliquen (2008–2010)
*  Dominique Bijotat (2010–2012)
*  Albert Cartier (2012–2015)
*  Philippe Hinschberger (2015–2017)
*  Frédéric Hantz (2017–2018)
*  Frédéric Antonetti (2018–2019, 2020–2022)
*  Vincent Hognon (2019–2020)

## Lähteet

## Aiheesta muualla
* Joukkueen viralliset sivut
JPMorgan Chase

**JPMorgan Chase & Co.** on yhdysvaltalainen suurpankki. Yhtiön pääkonttori toimii New Yorkissa. Yrityksellä on yli 90 miljoonaa asiakasta ja se toimii yli 50 maassa. Yritys muodostui vuonna 2000 Chase Manhattan Corporationin ja J.P. Morgan & Co:n fuusioituessa.

Taseensa perusteella pankki on maailman suurin. Maailmanlaajuisten rahoitusmarkkinoiden vakautta seuraavan Financial Stability Boardin mukaan pankki on yksi keskeisimmistä pankeista maailmassa (G-SIBs, maailmanlaajuisesti systemaattisesti tärkeät pankit).

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla JPMorgan Chase & Co. oli vuonna 2016 sijalla 5 ollen samalla toiseksi suurin yhdysvaltalainen pörssiyritys. Pankin markkina-arvo oli 234,2 miljardia Yhdysvaltain dollaria (toukokuussa 2016) ja liikevaihto 99,88 miljardia USD.

JPMorgan Chasen osake kuuluu muun muassa Dow Jones Industrial Average -indeksiin.

## Historiaa
JPMorgan Chase osti maaliskuussa 2008 vakaviin vaikeuksiin ajautuneen kilpailijansa Bear Stearnsin noin 240 miljoonalla dollarilla. 25. syyskuuta 2008 Yhdysvaltain liittovaltion säästöpankkivalvonnasta vastaava viranomainen OTS ilmoitti ottavansa sen hetken suurimman yhdysvaltalaisen säästöpankin Washington Mutualin haltuun ja myyvänsä hätäkaupassa pääosan toiminnoista JPMorgan Chaselle noin 1,9 miljardilla dollarilla.

## Lähteet
Rakennuspuutuoteteollisuus

**Rakennuspuutuoteteollisuus** eli rakennuspuusepänteollisuus (englanniksi *construction carpentry industry*) valmistaa rakennusten osia puusta tai puupohjaisista levyistä. Se on metsäteollisuuteen kuuluva teollisuudenala, jonka tuotteiden valmistusmenetelmät eivät juuri poikkea huonekaluteollisuudessa käytetyistä, tuotteet vain ovat erilaisia.

Tuotteet toimitetaan rakennuksille valmiina elementteinä heloitettuina, lasitettuina ja maalattuina tai pinnoitettuina. Ovissa ja ikkunoissa käytetään puun lisäksi paljon myös muovi- ja alumiiniosia sekä levytuotteissa erilaisia kalvopinnoitteita. Tuotteiden mitoitukset ja laatuvaatimukset ilmenevät Rakennustietosäätiön julkaisemista RT-ohjekorteista.

Rakennuspuutuotteita ovat
* ovet ja ikkunat sekä niiden karmit ja kynnykset
* rakennukseen kiinteästi asennettavat kaapistot ja muut kalusteet
* puuportaat
* sisäsaunat ja valmiit puuosat saunoja varten
* kattoristikot
* parketit
* puulevyt ja levyelementit (ei kuitenkaan vaneri-, lastu- eikä kuitulevyt)
* kattopäreet ja kattopaanut
Kari Hiltunen

**Kari Hiltunen** (s. 1948 Puolanka) toimi Yleisradion tv-urheilun uutispäällikkönä, josta jäi eläkkeelle 29. joulukuuta 2011. Hän on selostanut urheilua vielä senkin jälkeen, muun muassa ampumahiihtoa yhdessä Heikki Ikolan kanssa ja Lontoon olympialaisia 2012. Lontoossa hän selosti avajaiset Hannu-Pekka Hännisen kanssa. Aikaisemmin hän on selostanut muun muassa yleisurheilua Hannu-Pekka Hännisen kanssa sekä pikaluistelua. Ensimmäistä kertaa talviolympialaisissa hän oli vuonna 1988 Calgaryssa. Hiltunen on myös ollut ruutukasvona Urheiluruudussa.

## Lähteet
Vianor

**Vianor** on autohuolto- ja rengaspalveluja toteuttava ketju, joka toimii 26 maassa 1&nbsp;500 toimipisteen verkostolla. Vianorin myymäläketju sekä verkkokaupat palvelevat henkilö- ja yritysasiakkaita. Rengasvalikoimaan sisältyy renkaita henkilö-, paketti- ja kuorma-autoihin sekä raskaisiin erikoiskoneisiin. Yritysasiakkaiden käyttöön Vianor on kehittänyt sähköisiä palveluja kaluston- ja renkaidenhallintaan. Vianor kuuluu Nokian Renkaat -konserniin.

Vianorin toiminnot Venäjällä on myyty Ukrainan sodan myötä. Uusi omistaja on nimennyt ketjun Ivanoriksi. 

## Lähteet

## Aiheesta muualla
* Vianor
Clare

**Clare** voi tarkoittaa:
*de Clare, keskiaikainen normannisuku
*Claren kreivikunta, Irlanti
*Claren saari, Irlanti
*Clarejoki, Irlanti
*Claren piirikunta, Yhdysvaltain Michigan

## Paikkoja
*Clare, Australia
*Clare, Englanti
*Clare, Etelä-Afrikka
*Clare, Kanada
*Clare, Yhdysvaltain Iowa
*Clare, Yhdysvaltain Michigan
*Clare, Yhdysvaltain New York
Tihkukastelu

**Tihkukastelu** on mansikanviljelyssä yleisesti käytetty sadetinjärjestelmä. Menetelmässä vesi siirretään suoraan kasvin juuristoon tippa kerrallaan. Maa tihkusuodattimien läheisyydessä pysyy koko ajan kosteana, kun loput viljelmästä jää kuivaksi.

Tihkujärjestelmä toimii suodattimien, muoviletkujen ja emitterien avulla. Emitterillä tarkoitetaan pientä laitetta letkussa, joka päästää veden kontrolloidusti ulos letkusta. Lisäksi järjestelmään tarvitaan pumppu tai muu veden syöttötapa. Kovin tehokasta laitetta ei tarvita, sillä tihkukastelu toimii suhteellisen pienellä paineella.

## Lähteet
*Tihkukastelu 
*Tihkukastelu säästää vettä 

## Aiheesta muualla
Anssi Nyberg

**Anssi Nyberg** (s. 10. maaliskuuta 1971) on suomalainen televisio-ohjaaja, radio- ja urheilutoimittaja. 

Nyberg juonsi Yleisradion TV2-kanavalla *Hot Sport* -makasiiniohjelmaa 1998–2005. Ohjelman loputtua hän työskenteli vuonna 1999 perustamassaan yrityksessä AKN media, mutta jatkoi yhteistyötään Yleisradion urheilutoimituksen kanssa. Nyberg muutti kotikaupungistaan Jyväskylästä Helsinkiin 2005 ja työskentelee Yleisradiossa tuottajana ja ohjaajana.

Jääkiekon MM-kisoissa Nyberg on tehnyt erilaisia kisoihin liittyviä juttuja tekevänä ”Fani-Anssina”. 2006 Torinon olympialaisissa Nyberg selosti lumilautailua ja freestyle-hiihtoa. Ennen televisiouraansa hän työskenteli kymmenen vuotta radiossa.

Nyberg kuuluu myös ”Ihanaa Leijonat ihanaa” -kappaleesta tunnettuun A-tyyppi-yhtyeeseen.